als_Latn dik_Latn sag_Latn
Pas reshjeve intensive të dëborës të cilat kanë shkaktuar të paktën 14 viktima në SHBA, shteti i Nju Jorkut është nën alarm nga vërshimet masive që mund të vijnë nga shkrirja e dëborës. Këtë fakt e ka bërë të ditur shërbimi kombëtar për kushtet atmosferike në shtetet e bashkuara. Ekspertet vërejnë se në shtetin e Nju Jorkut, veçanërisht në pjesën perëndimore do të ketë një ngritje të temperaturave. Kjo mund të sjellë shkrirje të borës e cila ka arritur në lartësinë dy metra. Për këtë arsye, borëpastrueset kanë nisur punën në zonat më problematike të Nju Jorkut. Si rezultat i reshjeve të borës gjatë javës së kaluar, pjesa veri lindore e SHBA-së u paralizua. Shtete më të prekura kanë qene Nju Jokru ku më shumë se 600 mijë persona mbetën të bllokuar në shtëpi, por dhe Nju Hempsher dhe Miçigan.
als_Latn